open-index/open-wikipedia-markdown huggingface dataset:
Keiser Zhongzong av Tang

**Keiser Zhongzong av Tang** (født 26. november 656, død 3. juli 710) var keiser under Tang-dynastiet i Kina, først i 54 dager i 684, som en marionett uten makt, og senere fra 705 til 710. Hans personlige navn var **Li Zhe** (kinesisk: 李哲, *Lǐ Zhé*) og **Li Xian** (kinesisk: 李显, *Lǐ Xiǎn*).

## Liv og virke
Etter at keiser Tang Gaozong døde i 683 ble Li Zhe keiser over Tangdynastiet under navnet Tang Zhongzong, men ble avsatt i 684 av sin mor, keiserinne Wu Zetian. År 705 fikk han atter makten etter at Wu Zetian ble tvunget til å abdisere. Tang Zhongzong ble myrdet i 710 av keiserinne Wei.

Han ble begravet i Dingling.

## Referanser
Ulf Schmidt

**Ulf «Uffe» Schmidt** (født 12. juli 1934 i Nacka i Stockholms län) er en tidligere svensk tennisspiller.

Schmidt var på slutten av 1950-tallet og begynnelsen av 1960-tallet blant verdens beste amatørspillere i tennis. Hans største fremgang kom i 1958 da han sammen med landsmannen Sven Davidson vant Wimbledon-finalen, de møtte Ashley Cooper/Neale Fraser fra Australia og vant med 6-4, 6-4, 8-6.
Han ble dermed den tredje svensken til å vinne en Grand Slam-tittel (Sven Davidson hadde året før vunnet singleturnering i Paris og i 1948 vant Lennart Bergelin i par med Jaroslav Drobny doublefinalen i French Open). 

Schmidt deltok også på det svenske Davis Cup-laget, i årene 1955–64 spilte han hele 102 Davis Cup-kamper, flere enn noen annen svenske, hvorav han vant 66. I løpet av sin tenniskarriere  vant han blant annet 14 svenske mesterskapstitler.  

## Grand Slam-titler
*  **[[Wimbledon (tennis)|Wimbledon]]:**
** Double herrer – 1958 (sammen med Sven Davidson)

## Referanser


## Eksterne lenker
*
Sven Davidson

**Sven Viktor Davidson** (født 13. juli 1928 i Borås, død 28. mai 2008 i California, USA) var en svensk tennisspiller.

Davidson var på 1950-tallet blant verdens ti beste amatørspillere og som best var han nummer tre (1957) på rankingen.  Han var den første svenske vinneren av en Grand Slam-tittel i single. I finalen i French Open i 1957 beseiret han amerikaneren Herbert Flam med 6&ndash;3, 6&ndash;4, 6&ndash;4.

Han har også vunnet en Grand Slam-turnering i double. Sammen med landsmannen Ulf Schmidt vant han Wimbledon-finalen i 1958, de møtte Ashley Cooper og Neale Fraser fra Australia og vant med 6&ndash;4, 6&ndash;4, 8&ndash;6. 

I løpet av tenniskarrieren vant han 26 svenske mesterskap og han spilte 86 Davis Cup-kamper for Sverige hvorav han vant 62.

## Grand Slam-titler
*  **[[French Open]]:**
** Single herrer – 1957 (han beseiret Herbert Flam med 6&ndash;3, 6&ndash;4, 6&ndash;4 i finalen.
*  **[[Wimbledon (tennis)|Wimbledon]]:**
** Double herrer – 1958 (sammen med Ulf Schmidt)

## Referanser

## Eksterne lenker
*
Digg

**Digg** er et nettsamfunn der brukere kan poste lenker til innhold på Internett. Andre brukere kan da stemme lenkene "opp" eller "ned". Avstemning avgjør lenkenes fremtredende på Digg, der de mest vellykkede lenkene vises på forsiden. I tillegg kan brukerne kommentere på lenkene.

Digg ble startet i november 2004 av amerikanerne Kevin Rose, Owen Byrne, Ron Gorodetzky og Jay Adelson.

Kevin Roses venn David Prager (The Screen Savers, This Week in Tech) ville først kalle siden «Diggnation», men Kevin ønsket et enklere navn. Han valge navnet «Digg», fordi brukerne «dig'er» lenkene så de kommer på forsiden. Siden heter «Digg» istedenfor «Dig» fordi domenenavnet dig.com er registrert av the Walt Disney Company.

*[[Diggnation]]* ble etterhvert tittelen på Kevin Rose og Alex Albrechts ukelige podcast.

## Tidslinje
*2004 – Desember: digg.com lanseres.
*2005 – Juli: Digg lanseres med nytt design med versjon 2.0.
*2005 – Oktober: Digg får $2,8 millioner dollar fra investorer for å støtte voksende popularitet.
*2005 – November: digg.com passerer 100&nbsp;000 registrerte brukere.
*2005 – Desember: Digg Spy ble oppdatert og forbedret til Digg Spy v2 med nye funksjoner. Navigasjonslinjen på høyre side fikk også et nytt utseende.
*2006 – Februar: Digg ligger nå på Alexas liste over de 500 mest besøkte sidene på internett.
*2006 – Mars: Diggskaperne lanserte er nytt kommentarsystem.

## Eksterne lenker
*
Stavem tunnel

**Stavem tunnel** er en jernbanetunnel på Raumabanen i Rauma kommune i Møre og Romsdal. Tunnelen ligger nord for Verma i Romsdalen, og er en såkalt vendetunnel. Jernbanen er lagt i dobbeltslyng for å overvinne en kraftig høydeforskjell. Stavem tunnel er 1&nbsp;395 meter lang. Arbeidet med tunnelen begynte i 1916, og gjennomslaget kom 28. januar 1922. Raumabanen mellom Bjorli og Åndalsnes var ferdig 30. november 1924.

## Eksterne lenker
* NRK: På tur i vendetunnelen
* Visit Åndalsnes: Stavem vendetunnel
Leadenhall Street

**Leadenhall Street** er ei gate i City of London. Den går fra Gracechurch Street/Bishopsgate til Aldgate.

Leadenhall Street har vært adresse for en rekke internasjonalt kjente firmaer innen handel, bank og forsikring, blant annet Det britisk-ostindiske kompani, Lloyd's og den skandaleombruste pakistanske banken BCCI. Under krigen hadde Nortraship sitt hovedkvarter i nr. 144. I nr. 56 ligger London Metal Exchange.

Kirka St Katherine Cree var en av ytterst få kirker som ikke ble totalt ødelagt under bybrannen i 1666, og tårnet fra 1504 er dermed et av de eldste i City.

Det britiske ostindiske kompani etablerte seg i Leadenhall Street allerede i 1600, og hadde hovedkontoret sitt her fram til selskapet ble oppløst i 1858. Kompaniets storslåtte East India House ble revet i 1862. I 1986 flytta Lloyd's til sitt nye hovedkvarter Lloyd's Building i Lime Street.

The Leadenhall Building på adressen Leadenhall Street 122 er City of Londons høyeste bygning. Den stod ferdig i 2015. 

## Referanser
Hertug av Albany

**Hertug av Albany** er en tittel som tidligere i en del tilfeller ble gitt til en yngre sønn av den skotske, og senere den britiske monarken, spesielt i husene Stuart og Hannover.

Hertugdømmet ble først opprettet i 1398 av Robert III av Skottland for broren Robert Stewart. Territoriet var vagt definert, men tilsvarte omtrent pikternes kongedømme, nord for Forth. Den første opprettelsen ble inndratt i 1425 da den andre hertugen begikk høyforræderi.

Tittelen ble nyopprettet i 1458 for Alexander Stewart, men bortfalt igjen da hans sønn John døde uten arvinger. I 1451 ble den igjen opprettet, denne gang for Arthur, andre sønn av Jakob V av Skottland, som døde bare åtte dager etter dåpen. I 1604 ble den opprettet for fjerde gang, for Charles, sønn av Jakob VI. Da han kom på tronen i 1625 ble tittelen innlemmet i kronen.

Den ble neste gang opprettet i 1660 av Karl II for broren James. Da han i 1685 etterfulgte Karl på tronen ble den igjen innlemmet i kronen. Tronpretendenten Charles Edvard Stuart gav tittelen hertuginne av Albany til sin uektefødte datter Charlotte; denne opprettelsen regnes ikke med i den offisielle listen.

Under Hannoverkongene ble tittelen kombinert med hertug av York, slik at prinser fikk tittelen hertug av York og Albany. Tittelen ble brukt alene igjen i 1881, da Victoria gav den til sin fjerde sønn Leopold. Hans sønn Carl Eduard ble i 1919 fratatt tittelen fordi han hadde deltatt i første verdenskrig på tysk side.

I henhold til *[[Titles Deprivation Act 1917]]* kan mannlige, rettlinjede arvinger av siste tittelinnehaver søke kronen om å få tittelen restaurert. Pr. 2006 er dette ikke blitt gjort. Arvingen var på samme tidspunkt den andre Carl Eduards oldebarn Hubert av Sachsen-Coburg-Gotha. Han har ikke arverett til Huset Sachsen-Coburg-Gotha fordi hans bestefar inngikk et morganatisk ekteskap, men dette påvirker bare den tyske fyrstelige tittelen og ikke den britiske adelige.

## Hertuger

### Første opprettelse

### Andre opprettelse

### Tredje opprettelse

### Fjerde opprettelse

### Femte opprettelse

### Sjette opprettelse

### Syvende opprettelse

## Fiktive hertuger av Albany
William Shakespeares drama *[[Kong Lear]]* har i «hertugen av Albany» en betydelig figur som er gift med tittelfigurens datter Goneril.

I filmen *[[Kate & Leopold]]* (2001), en romantisk komedie, er tittelfiguren Leopold framstilt som hertugen av Albany. Han er imidlertid ikke ment å være identisk med den historiske prins Leopold, hertug av Albany, som ville ha holdt tittelen på denne tiden, men er en fiktiv figur som ikke er medlem av den kongelige familie.

## Referanser


## Se også
* Hertug av York (for hertuger med kombinasjonstittelen hertug av York og Albany)
Fylkesvei 6012

**Fylkesveg 6012** går mellom Eresfjord og Finnset i Eikesdal i Molde kommune.

Frem til 2019 hadde veien betegnelsen fylkesvei 191 (Møre og Romsdal). På Eikesdalsvatnet gikk det tidligere ferje. Veien langs innsjøen ble påbegynt i 1986 og utgjør 18 km av fylkesveg 6012. 

## Kommuner og knutepunkter

 

 

## Referanser




## Eksterne lenker
* Vegvesenets vegkart 
*
Alnestunnelen

**Alnestunnelen** er navnet på to tunneler på øya Godøy i Giske kommune i Møre og Romsdal. Den **nye Alnestunnelen** er 1493 meter lang og går gjennom Sloktinden mellom Støbakk og Alnes. Den har gangfelt og ett kjørefelt med møteplasser hver 250 – 300 meter. Total veibredde er 4,0 meter. Planleggingen av tunnelen gikk raskt for seg. Etter flere stein- og jordras og mislykkede forsøk på rassikring av veien på nordsiden av øya i 2004, vedtok Møre og Romsdal fylkesting høsten 2004 at tunnelen skulle bygges. Tunnelarbeidet startet 18. august 2005, gjennomslaget kom 28. april 2006, og tunnelen ble åpnet 14. desember 2006. Tunnelen er en del av fylkesvei 127.

Tunnel- og veiprosjektet kostet 97 millioner kroner.

Den **gamle Alnestunnelen** er 205 meter lang og er en del av den gamle, nå nedlagte fylkesveien på nordsiden av øya, under Valkveegga vest for Valkveet.

## Se også
*Ellingsøytunnelen
*Valderøytunnelen
*Giskebrua

### Lister
*Veitunneler i Norge
*Undersjøiske veitunneler i Norge

## Referanser


## Eksterne lenker
* Statens vegvesen: Takk for trygg veg (15. desember 2006)
* Øy-Blikk: Full feiring i tunnelfjellet (20. desember 2006)
* The World's Longest Tunnel Page
Peter Fleming (tennisspiller)

**Peter Fleming** (født 21. januar 1955 i Chatham i New Jersey) er en tidligere profesjonell amerikansk tennisspiller.

I løpet av sin tenniskarriere vant han 3 single- og  60 doubleturneringer. Han var en av verdens beste double-spiller på 1980-tallet, og var nummer 1 på rankingen i 1984. Sammen med sin landsmann John McEnroe vant han sju Grand Slam-titler i double, fire i Wimbledon og tre i US Open i årene 1979&ndash;84. 

Fleming deltok også på det amerikanske Davis Cup-laget 1979&ndash;84, han spilte 15 Davis Cup-kamper, alle i double sammen med McEnroe, hvorav de vant 14, hvilket er amerikansk rekord for et doublepar. USA vant Davis Cup 1979&ndash;82 og Flemmings eneste tap kom i 1984, da det svenske paret Stefan Edberg/Anders Järryd vant med 7-5, 5-7, 6-2, 7-5 og Sverige vant Davis Cup-finalen med 4-1. 

## Grand Slam-titler
*  **[[Wimbledon (tennis)|Wimbledon]]:**
** Double herrer – 1979 (sammen med John McEnroe)
** Double herrer – 1981 (sammen med John McEnroe)
** Double herrer – 1983 (sammen med John McEnroe)
** Double herrer – 1984 (sammen med John McEnroe)      
*  **[[US Open (tennis)|US Open]]:**
** Double herrer – 1979 (sammen med John McEnroe)       
** Double herrer – 1981 (sammen med John McEnroe)       
** Double herrer – 1983 (sammen med John McEnroe)

## Referanser


## Eksterne lenker
*
Kromosom 1

**Kromosom 1** er det vedtatte navnet til det største kromosomet til mennesket. Mennesker har normalt to versjoner av kromosomet, slik de har av alle autosomer. Kromosom 1 innehar omtrent 245 millioner basepar, som er byggeklossene for informasjonen i DNA-molekylene. Kromosom 1 står for omtrent 8% av den totale mengden DNA i cellene. 

Identifiseringen av genene på hvert kromosom har i lang tid blitt sett på som en av de viktigste forskningsområdene. Kromosom 1 inneholder 2968 gen, noe som er langt over hva som tidligere ble antatt. Kromosom 1 ble først antatt kartlagt over 20 år etter starten på The Human Genome Project.

## Viktige gen
Kromosom 1 inneholder blant annet gen som bestemmer utseende, hjernestørrelse og disposisjon for noen sykdommer.
*ACADM
*ASPM – *Bestemmer størrelsen på hjernen.*
*GLC1A – *Gen for glaukom.*
*HPC1 – *Gen for prostatakreft.*
*IRF6 – *Gen for bindevev.*

## Sykdommer
Mange sykdommer og misdannelser kan knyttes til forskjellige gen på kromosom 1, flere enn til noe annet kromosom. 
*Alzheimer
*Brystkreft
*Charcot-Marie-Tooths sykdom
*Døvhet
*Glaukom
*Parkinson
*Prostatakreft
*Usher syndrom
*Van der Woude syndrome

## Eksterne lenker
* UiB om kromosom
* What Can Our Chromosomes Tell Us?
* Random Orientation of Chromosomes
Lennart Hyland

**Lennart Hyland** (født 24. september 1919 i Tranås (Småland), død 15. mars 1993 i Stockholm) var en svensk journalist og programleder i Sveriges Radio og Sveriges Television.

Hyland ble ansatt i daværende Radiotjänst i 1945 og tok over Sven Jerrings rolle som sportsreporter. Han var programleder for *[[Hylands hörna]]*, *[[Karusellen]]*, *[[Stora Famnen]]* og andre programmer. *Hylands Hörna* begynte som radioprogram og ble i 1962 flyttet til fjernsynet. Programmet ble sendt i flere omganger fram til 1983.

## Referanser


## Eksterne lenker
* 
*
Personbilenhet

En **personbilenhet** (**PBE**, **pbe** eller **PE**) er en måleenhet som benyttes for å tallfeste hvor mange personbiler en viss trafikkmengde eller en viss samling kjøretøy tilsvarer. De andre motorkjøretøyenes behov for plass på en bilferge, en vei eller et parkeringsområde, slitasje på veiene, støy osv. kan således omregnes til PBE.

## PBE for bilferger
I 1980-årene tilsvarte en PBE om lag 11 kvadratmeter dekksplass.

I Norge ble måleenheten i 1963 definert med lengden 4,25 meter og bredden 1,60 meter med utgangspunkt i den gjennomsnittlige størrelsen på de tyve mest solge bilene i landet i 1961 og 1962. I 1971 ble bredden økt til 1,65 meter. Etter en forskrift fra 1970 skulle det på enkelte ferger også beregnes en samlet avstand mellom bilene på 75 centimeter på langsidene, 15 centimeter foran og 15 centimeter bak når man beregnet bildekkets kapasitet. Senere er personbilene blitt bredere, og i en utlyst konkurranse definerte Statens vegvesen Region nord i 2017 én PBE som: Lengde: 4,30 m, bredde: 1,85 m, vekt: 1,3 tonn, tyngdepunkt: 0,75 m over bildekk. Lengde– og breddemålene inkluderer ikke avstand mellom kjøretøy

## PBE ved beregning av biltrafikk
Personbilenhet har lenge vært brukt som måleenhet ved dimensjonering av veier. I et forkjørsregulert kryss på horisontal vei er plassbehovet for andre motorkjøretøy beregnet som følger: Store mopeder og motorsykler 0,7 PBE, personbiler og varebiler 1,0, lastebiler og busser 1,6, og trailere 2,6 PBE. 

## PBE ved støyberegninger
Ved støyberegninger brukes ofte «lette biler» som synonymt med PBE; det omfatter også små varebiler. I 1999 ble mellomstore og store biler antatt å ha støyverdier (støydoser) tilsvarende henholdsvis 5 og 10 PBE. Nordisk beregningsmetode for veitrafikkstøy opererer med noe lignende, noe avhengig av hastigheten.. På en motorvei med høy fartsgrense (90–110 km) blir forskjellen mindre fordi fartsgrensen for tunge biler fortsatt er 80 km/t.

## Se også
* Årsdøgntrafikk

## Referanser
St Mary Axe

**St Mary Axe** er ei gate i City of London. Den går i nordøstlig retning fra Leadenhall Street til Houndsditch. Gata har navn etter kirka St Mary Axe, som ble revet på slutten av 1500-tallet. Kirka var viet den engelske martyren Mary, som etter legenden drog til Tyskland og ble drept sammen med sine 11 000 terner av hunerkongen Attila. Den ene av de tre øksene som skulle være brukt i blodbadet ble seinere oppbevart i kirka.

I dag finner en kirkene St Andrew Undershaft og (i en sidegate) St Helen's i St Mary Axe.

I nr. 14-20 ligger det tidligere hovedkontoret til spedisjonsselskapet Baltic Exchange. Bygningen fra 1903 ble sterkt skadd av en IRA-bombe 10. april 1992.

Den mest kjente bygningen i St Mary Axe er nr. 30, hovedkontoret til forsikringsselskapet Swiss Re, og en av Londons mest spektakulære høyhus. Den er tegna av arkitekten Norman Foster, og sto ferdig i 2003.
Mitre Square

**Mitre Square** er en plass i City of London, mellom Aldgate og Duke's Place.

Plassen er anlagt på det stedet der Mathilda av Skottland grunnla klosteret Holy Trinity i 1108.

Mitre Square er ellers kjent som åstedet for Jack the Rippers fjerde drap. Like før den prostituerte Catherine Eddowes ble funnet drept kl. 14 den 30. september 1888, var hun blitt sett i samtale med en mann i tweedjakke, jaktlue og rødt skjerf. Dette er det eneste kjente signalementet av mannen som kan ha vært Jack the Ripper.
Høgsfjordsambandet

**Høgsfjordsambandet** (Lauvvik–Oanes-sambandet) er et ferjesamband som krysser Høgsfjorden mellom Lauvvik og Oanes. 

Sambandet ble opererert til desember 2022 av  Boreal Sjø med MF «Petter Dass». Rederiet Fartøysdrift AS har planer om ny oppstart 2. juni 2023 med ferja MF «Svelviksund». Før åpningen av Lysefjordbrua i desember 1997 var også Forsand en del av ferjesambandet (trekantsambandet Lauvvik-Oanes-Forsand). Før åpning av Ryfast i 2019 var ferjesambandet en del av riksvei 13.

## Historie
Sambandet over Høgsfjorden ble startet av AS Høgsfjord Rutelag rundt pinsen 1962. Det var bilferjen MF «Høgsfjord» som trafikkerte sambandet. 

I 1966 kjøpte AS Høgsfjord Rutelag ferjen «Kleppestø» fra Rutelaget Askøy-Bergen AS og gav den navnet «Oanes». «Høgsfjord» fortsatte å supplere «Oanes» på dager med særlig høy trafikk.

1. januar 1976 overtok Det Stavangerske Dampskibsselskab AS Høgsfjord Rutelags båter og båtruter, og dermed også Høgsfjordsambandet med ferjer.

I juli 1978 fikk Stavangerske overlevert nybygde MF «Høgsfjord». Denne hadde kapasitet på 40 personbiler og avløste begge de eldre ferjene.

Nye «Høgsfjord» holdt det gående i sambandet frem til 1990. Da overtok MF «Frafjord» før en ny MF «Høgsfjord» ble satt i drift i 1992. 

I 2008 vant Tide Sjø anbudskonkurransen for sambandet. Ferjen MF «Høgsfjord» gikk ut av drift 1. januar 2010. Ferjen MF «Finnøy»  gikk ut av drift 1. januar 2020, da Boral Sjø overtok driften av sambandet og satte inn MF Bjørnefjord.

Frem til 2019 var ferjesambandet del av riksvei 13. Samme dag som Ryfast ble åpnet, ble riksvei 13 lagt om til de nye tunnelene og ferjen Lauvvik-Oanes ble lagt ned. Etter noe tid tok startet Boreal kommersiell rute for å forbinde den tidligere riksveien med det som nå var blitt fylkesvei 523 i Strand med fylkesvei 508 i Sandnes.. Tunnelene var uten bompenger en lang periode etter åpning. Dette gjorde at det var sviktende passasjergrunnlag for Boreal som dermed ikke klarte å holde ruten åpen gjennom vinteren.

I 2023 tok MF Svelviksund over privatruten. 

## Ferjer i Høgsfjordsambandet
* 2023 –  MF «Svelviksund» 20 PBE
* 2021–2022 MF «Petter Dass» 70 PBE
* 2020–2020 MF «Preikestolen» 105 PBE
* 2020–2020, MF «Bjørnefjord» 105 PBE
* 2010–2020, MF «Finnøy», 110 PBE
* 1992–2010, MF «Høgsfjord», 75 PBE
* 1990–1992, MF «Frafjord», 60 PBE
* 1978–1990, MF «Høgsfjord» (nå M/F «Rygerfjell»), 40 PBE
* 1966–1978, MF «Oanes», 22 PBE
* 1962–1978, MF «Høgsfjord», 12 PBE

## Referanser


## Eksterne lenker
* Rutetider MF Svelviksund 2023
Fylkesvei 6182

**Fylkesvei 6182** går mellom Hestnes og Leirvika ved Valsøyfjorden i Heim kommune.

Veien går rundt Valsøyfjorden, og var tidligere del av europavei 39. E39 er nå lagt over fjorden på bruer.

## Kommuner og knutepunkter

## Eksterne lenker
* Vegvesenets vegkart 
*
Fylkesvei 5964

**Fylkesveg 5964** går mellom Roald og Ålesund lufthavn, Vigra på øya Vigra i Giske kommune. Veiens lengde er 3,0&nbsp;km.

Frem til 2019 hadde veien betegnelsen Fylkesvei 137 (Møre og Romsdal).

## Kommuner og knutepunkter

* Flyplasstunnelen (under rullebanen, 155 m) 

## Referanser




## Eksterne lenker
* Vegvesenets vegkart 
*
Patrice Halgand

**Patrice Halgand** (født 2. mars 1974 i Saint-Nazaire) er en fransk syklist. Han debuterte som sykkelproff i 1995 for laget Festina-Lotus. I 2004 gikk han over til Crédit Agricole fra *Jean Delatour*, som han hadde syklet for i 4 år. Etter fem år i Crédit Agricole, ble laget lagt ned, og han gikk til Team TelTeck-H2O.

## Referanser


## Eksterne lenker
* 
*
Byward Street

**Byward Street** er ei gate i City of London, nær Tower of London. Gata har navn etter ordningen med å bruke *byward* – «passord» – for adgang til festningen om natta.

Den mest kjente bygningen i Byward Street er kirka All Hallows-by-the-Tower (All Hallows Barking), som ble grunnlagt i 675 på grunn som tilhørte abbediet Barking.
Saint-Nazaire

**Saint-Nazaire** er en by og kommune i departementet Loire-Atlantique i regionen Pays de la Loire vest i Frankrike. Saint-Nazaire er en viktig havneby beliggende ved utløpet av elva Loire. På grunn av beliggenheten har byen lange tradisjoner når det gjelder fiske og skipsbygging.

## Andre verdenskrig
Under felttoget i Frankrike var Saint-Nazaire åsted for den siste evakueringen av britiske styrker fra kontinentet i midten av juni 1940. 
Etter at Frankrike falt ble byen umiddelbart en viktig marinebase for den tyske Kriegsmarine som bygget et omfattende ubåtbunkeranlegg på stedet, denne bunkeren står fremdeles i dag, siden rivning ville krevd for mye penger. 28. mars 1942 ble tørrdokkene i Saint-Nazaire ødelagt av 611 britiske kommandosoldater under Operasjon Chariot. Dette satte dem ut for resten av krigen.

Marinebasen medførte også at Saint-Nazaire ble bombemål for de allierte. I 1943 ble hele byen totalødelagt av allierte bombefly, men med små sivile tap, da sivilbefolkningen var blitt advart i forkant med flyveblader. Etter D-dagen og frigjøringen av Frankrike nektet de tyske styrkene i Saint-Nazaire å overgi seg, og siden de ikke ble sett på som noen trussel ble de bare forbigått og beleiret av de allierte. Den tyske marinebasen ga ikke opp før mai 1945.

## Befolkningsutvikling
***Antall innbyggere i kommunen Saint-Nazaire***

## Se også
* Chantiers de l'Atlantique skipsverft

## Referanser


## Eksterne lenker
* 
* Kommunedata INSEE
Fylkesvei 6186

**Fylkesvei 6186** går mellom Kjelklia og Todalen i Aure kommune i Møre og Romsdal.

Veien går langs Aursundet til Ervika, og videre langs Vinjefjorden til Todalen. 

Strekningenen mellom Kjelklia og Aure var del av fylkesvei 680 fram til veiforbindelsen over Aursundet ble tatt i bruk. Fra Aure var det ferge til Klaksvika på Ertvågsøya. Frem til 1989 var det også ferge fra Ervik til Hennset og Rendal i Halsa.

Frem til 2019 hadde veien betegnelsen fylkesvei 359 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Vinjefjordsruta på Lokalhistoriewiki
Markabygda Montessoriskole

**Markabygda Montessoriskole** er en privatskole startet høsten 2004. Skolen bygger sin pedagogikk på montessoripedagogikken og har ca. 60 elever. Skolen ligger i Markabygda i Levanger kommune.

## Eksterne lenker
* Skolens hjemmeside
Ann Haydon-Jones

**Ann Haydon-Jones** (født Adrienne Shirley Haydon 7. oktober 1938 i Birmingham) er en britisk, tidligere profesjonell tennisspiller.

Haydon-Jones var en av verdens ti beste kvinnelige tennisspillere i årene 1957–70 og som best var hun nummer to på rankingen (i 1967 og 1969). Hun nådde minst semifinale i Wimbledon sju ganger i perioden 1958–68. I 1967 spilte hun sin første finale i Wimbledon, hun tapte for Billie Jean King med 3-6, 4-6. I 1969, etter å ha beseiret Margaret Court i semifinalen, møtte hun på nytt King i finalen. Denne gangen vant hun med 3-6, 6-3, 6-2 til stort jubel av hjemmepublikumet. Hun vant også mixed doubleturneringen sammen med Fred Stolle. Hun ble profesjonell tennisspiller i 1969.

Ann Haydon-Jones fikk i 1969 prisen BBC Sports Personality of the Year og 1985 ble hun opptatt i International Tennis Hall of Fame. Ved nyttår 2014 ble hun utnevnt til kommandør (CBE) av Order of the British Empire.

## Grand Slam-titler
*  **[[French Open|Franske mesterskapet/French Open]]
** Single damer – [[1961]] (hun beseiret [[Yola Ramírez]] med 6-2, 6-1 i finalen)
** Single damer – [[1966]] (hun beseiret [[Nancy Richey]] med 6-3, 6-1 i finalen)
** Double damer – [[1963]] (sammen med [[Renee Schuurman Haygarth|Renee Shuurman]])
** Double damer – [[French Open 1968|1968]] (sammen med [[Françoise Durr]])
** Double damer – [[French Open 1969|1969]] (sammen med [[Françoise Durr]])
*  **Wimbledon:**
** Single damer – [[Wimbledon-turneringen 1969|1969]] (hun beseiret [[Billie Jean King]] med 3-6, 6-3, 6-2 i finalen)
** Mixed double – [[Wimbledon-turneringen 1969|1969]] (sammen med [[Fred Stolle]])
*  **Australian Open:'''
** Mixed double – 1969 (sammen med Fred Stolle)

## Referanser

## Eksterne lenker
*
Fløyheia

:*For andre betydninger, se: [[Fløyfjellet]]

*'Fløyheia''' er en liten fjelltopp rett nord for Arendal sentrum, lett synlig fra byens havn.  

Stedet regnes som Arendals flotteste utsiktsplass. Det er tilgjengelig via trapper opp fra Hylleveien, og i årene 1977–1995 en heis fra tunnelen ved Torvet opp til Sjømannsskolen. På grunn av manglende driftsmidler ble denne heisen raskt skjemmet av manglende vedlikehold. Den var derfor stengt i mange år før det i forbindelse med nytt kontorbygg for Statsforvalteren og planer om en ny bydel på Fløyheia ble bygget ny og spektakulær heis—Glassheisen—for på ny å forenkle tilgangen til området. Selv om Glassheisen var svært omdiskutert på grunn av store budsjettoverskridelser under byggeperioden har den etter hvert blitt populær både blant fastboende og turister. 

## Bebyggelse
På Fløyheia lå tidligere Arendal Sjømannsskole som i mer enn 50 år var et kjent landemerke over byen Arendal. I 2019 ble det meste av skolen revet—men noen bygningselementer er bevart, som skolens aula samt tårnet der navigasjonsundervisningen foregikk. I 2020 sto et nytt bygg klart, som blant annet rommer kontorer for Statsforvalteren i Agder.

På Fløyheias østre side ligger det tidligere Fylkeshuset i Aust-Agder som nå tilhører Agder fylkeskommune. 

På heias høyeste punkt står telemasta – et av byens landemerker fra siste halvdel av 1900-tallet. 

## Historie
På Fløyheia var det montert en vindfløy i seilskutetida som gjorde det mulig å se hvilken retning vinden hadde. Dette var et viktig hjelpemiddel for manøvrering av skipene som skulle seile inn og ut av havna. Gamle fotografier viser at det også var vindfløy på Feierheia, en annen hei nær ved Arendal sentrum. Vindfløya ga heia navn. 

Arendal brannvesen hadde lenge et utsiktstårn over byen på nedre del av Fløyheia. Branntårnet står der fremdeles, men er i dag et kulturminne.

## Referanser


## Kilder
* Johan Christian Brorson Frøstrup og Johan Christian Frøstrup jr.: Arendal byleksikon. Friluftsforlaget. isbn=82-91495-08-4
Salmer på veien hjem

***Salmer på veien hjem*** er et musikkalbum fra 1991 med Ole Paus, Mari Boine Persen og Kari Bremnes, utgitt av Kirkelig Kulturverksted. Den utmerker seg med utradisjonell og rustikk tolkning av flere salmer. Albumet er produsert av Erik Hillestad som hadde ideen til prosjektet og fikk med seg de tre vokalistene. Innspillingene ble gjort i Helgerud kirke 18. – 22. mars 1991. 

## Sporliste
# «Nærmere deg, min Gud» (Ole Paus)
# «Far verden, far vel» (Kari Bremnes)
# «Mu váibmu vádjol doppe (Mitt hjerte alltid vanker)» (Mari Boine)
# «Lær meg å kjenne dine veie» (Ole Paus) 
# «Boađe, Vuoigŋa, don gii attát (Ånd fra himmelen)» (Mari Boine)
# «Blott en dag» (Kari Bremnes)
# «Dan stuorra, vilges joavkku (Den store hvite flokk)» (Mari Boine)
# «Klippe, du som brast for meg» (Ole Paus)
# «Sorgen og gleden de vandrer til hope» (Kari Bremnes)
# «O, bli hos meg» (Ole Paus)
# «Vuoinnadan báiki liekkuslas» (Mari Boine)
# «Eg veit i himmerik ei borg» (Kari Bremnes)
*Hovedvokalist for hver sang er angitt bak sangen

## Medvirkende
### Musikere
* Ole Paus - sang 
* Mari Boine - sang
* Kari Bremnes - sang 
* Ole Thomsen - gitar
* Sigurd Køhn - saksofon
* Iver Kleive - orgel (Hammond B3)
### Øvrige
* Erik Hillestad - produsent, tekniker 
* Fin Serck-Hanssen - fotograf
* Arne Nøst - coverdesign 

## Referanser


## Eksterne lenker
*
Interseksualitet

**Interseksualitet** (IS) eller **intersex** er en medisinsk tilstand som består i at et individ av en organisme som ikke naturlig er tvekjønnet, blir født med trekk som gjør at det er vanskelig å bestemme individets kjønn.

Tidligere ble disse tilstandene hos mennesker kalt **intersex**. Nå benyttes betegnelsen «**Disorders of sex development**» (**DSD**), eller barn med **uklare kjønnskarakteristika**. Enkelte land bruker en tredje kjønnsbenevnelse for personer som er født tvekjønnet.

Det vil si at man ut ifra de ytre kjønnsorganene ikke kan si om barnet er en gutt eller en jente.

### Definisjon
Regjeringens handlingsplan «Bedre livskvalitet for lesbiske, homofile, bifile og transpersoner» definerer begrepet intersex slik i kapittel «2.2 Lhbt-begrepet»:

### Betegnelse
Tidligere ble disse tilstandene kalt *intersex*. Nå benyttes betegnelsen «*Disorders of sex development*» (*DSD*), eller barn med *uklare kjønnskarakteristika*. Intersex tilsier at barnet ikke har et kjønn, eller er et mellomkjønn.

### Fysiske kjennetegn
Kjønnsorganene hos DSD-barn kjennetegnes av lang klitoris/liten penis, et urinrør som ligger bak klitoris/den lille penisen, området mellom endetarm og klitoris er sammenvokst. Det kan være vanskelig å se om dette området er en liten pung eller hovne kjønnslepper.

### Kategorier
* 50 prosent av barna har karyotype 46,XX, det vil si jenter med hormonforstyrrelser.
* 25 prosent har karyotype 46,XY. Rundt halvparten av disse er gutter og halvparten jenter. Dette avhenger av om Y-kromosomet er aktivt eller ikke og om mottakerapparatet for kjønnshormoner fungerer.
* 25 prosent er såkalt mosaikk, der for eksempel ikke alle celler har det samme kromosommønsteret.

### Behandling
Undersøkelsene for å fastslå kjønnet, består av granskning av indre og ytre kjønnsorganer samt analyse av kromosomer, gener, hormoner og reseptorer. Etter grundig tverrfaglig overveielse fastslår man hvilket kjønn barnet har.

DSD-barn behandles vanligvis både med hormoner og kirurgi. De behandles enten ved Rikshospitalet i Oslo eller ved Haukeland universitetssykehus i Bergen.

### Organisasjoner
* Norsk Forening for Genitale Anomalier

## Se også
* Hermafrodittisme
* Kjønnskromosomfeil
* Transkjønnethet

## Referanser
Ægidius Elling

**Jens William Ægidius Elling** (også **Aegidus**  eller **Aegidius**) (født 26. juli 1861 i Kristiania, død 27. mai 1949 samme sted) var en norsk maskintekniker, kjent som oppfinneren av den moderne gassturbin.

Etter eksamen i maskinteknikk fra Kristiania tekniske skole i 1881 fortsatte han arbeidet med gassturbiner som han hadde startet i studietiden, og fikk innvilget sitt første patent den 31. oktober 1884.  Fra 1885 til 1902 var han tilsatt ved ymse verksteder som lagde dampmaskiner. Det var Christiania Maskinverksted, Heggholmen Skipsverft og Torskog Mekaniske Verksted i Sverige. Fra 1896 var han disponent for Porsgrund Mekaniske Verksteder.

Samtidig fortsatte han utviklingen av sin gassturbin og reiste i Europa for å studere lignende arbeider.  I 1903 hadde han ferdig den første turbin som leverte mer kraft enn den forbrukte. Denne turbinen leverte et kraftoverskudd på 11 hestekrefter.  
I 1904 startet han firmaet *A/S Elling Compressor Co.* og i 1907 *A/S Rotation* som var et verksted. En forbedret prototype fra 1912 hadde turbinen og kompressoren i serie, slik som det etterhvert ble vanlig.  Begge er utstilt på Norsk Teknisk Museum i Oslo.  Det var den gang få materialer som tålte de høye temperaturene som var nødvendige for å oppnå stor virkningsgrad. Hans turbin fra 1903 tålte temperaturer opp til 400° celsius, men Elling innså at bedre materialer måtte til.

Fra 1910 til 1921 jobbet han på Myrens Verksted.  I 1923 patenterte han «Ellings gassturbin» og etablerte firmaet *Ellings Gasturbin* i 1925.  Han lykkes ikke med å få norsk industri interessert, og de første vellykkede forsøk med jetmotor i fly skjedde i Frankrike og Storbritannia i tiden rett før 1930, mest kjent her er Frank Whittle (1907–1996). Elling mottok en sølvmedalje fra Polyteknisk forening i 1936 for avhandlingen  «turbomaskiner». Under den andre verdenskrig holdt han teknologien skjult for tyskerne.  

Han var sønn av Andreas Schaft Elling (1819–1872) og Pauline Bangsboe (1826–1905).  Selv ble han gift med den svenske Olga Helena Petterson (1869–1921). Ægidius som også var musikalsk og kunstnerisk begavet, var bror av musiker og komponist Catharinus Elling (1858–1942)

Elling var tilhengjer av skatteideane til Henry George.

## Utgivelser
* 
## Referanser

__NOTOC__
## Eksterne lenker
* 
* Norsk Teknisk Museums biografi om Elling 
*  Ægidius Elling – Gassturbinens far
Rosie Casals

**Rosemary «Rosie» Casals** (født 16. september 1948 i San Francisco i  California) er en tidligere profesjonell amerikansk tennisspiller.

Casals var en av verdens fem beste kvinnelige tennisspillere i perioden 1964&ndash;75. Hun ble profesjonell i 1968 og hun vant 10 singel- og 33 doubleturneringer i løpet av sin tenniskarriere. Hun vant ingen Grand Slam-tittel i single, men i double vant hun tolv, ni i double damer og tre i mixed double. 

Fem av Grand Slam-titlene vant hun i double damer i Wimbledon sammen med Billie Jean King og ytterligere to i GS-titler i Wimbledons mixed double sammen med Ilie Năstase fra Romania. 

Rosie Casals deltok i årene 1967&ndash;81 på det amerikanske Fed Cup-laget, hun spilte 36 Fed Cup-kamper hvorav hun vant 34. 28 av kampene var i double og hun spilte i par med Billie Jean King i 12 kamper, Kathy Jordan i 9 og sammen med Chris Evert i 7 kamper. Hun var med på å vinne Fed Cup fem ganger; 1976, 1977, 1979, 1980 og 1981.
 
Rosie Casals ble i 1996 opptatt i International Tennis Hall of Fame.

## Grand Slam-titler
*  **[[Wimbledon (tennis)|Wimbledon]]:**
** Double damer – 1967 (sammen med Billie Jean King) 
** Double damer – 1968 (sammen med Billie Jean King)
** Double damer – 1970 (sammen med Billie Jean King)
** Mixed double – 1970 (sammen med Ilie Năstase)
** Double damer – 1971 (sammen med Billie Jean King)
** Mixed double – 1972 (sammen med Ilie Năstase)
** Double damer – 1973 (sammen med Billie Jean King)
*  **[[US Open (tennis)|Amerikanske mesterskapet/US Open]]:**
** Double damer – 1967 (sammen med Billie Jean King)
** Double damer – 1971 (sammen med Judy Tegart)
** Double damer – 1974 (sammen med Billie Jean King)
** Double damer – 1974 (sammen med Wendy Turnbull)
** Mixed double – 1974 (sammen med Dick Stockton)
** Double damer – 1982 (sammen med Wendy Turnbull)

## Referanser


## Eksterne lenker
*
FC Erzgebirge Aue

**FC Erzgebirge Aue** er et tysk fotballag fra byen Aue i Sachsen. Etter sesongen 2015/16 rykket laget opp i 2. Bundesliga der de spiller i dag. Fra 1950 til 1954 og fra 1963 til 1993 gikk klubben under navnet "Wismut Aue", i årene i mellom som "Wismut Karl-Marx-Stadt".

## Meritter
* DDR-mester: 1956, 1957, 1959
* FDGB-cup vinner: 1955

## Plasseringer

## Referanser


## Eksterne lenker
Offisiell hjemmeside
Krukkesletta

**Krukkesletta** (laotisk: &#3735;&#3771;&#3784;&#3719;&#3780;&#3755;&#3755;&#3764;&#3737;, *Thong Hay Hin*) er et område i Xieng khouangprovinsen i Laos nedenfor den annamittiske fjellkjeden. Her er det oppdaget et stort antall store krukker uten at man vet hvor de kommer fra og hvorfor de er laget. Krukkene er laget i massiv kalkstein som ikke er fra området. Mange av de mindre krukkene er blitt stjålet av samlere, men det er fortsatt hundrevis igjen.

Krukkene ligger i klynger og veier opp til 13 tonn og er fra 1 til 3 meter høye. Det største feltet ligger i nærheten av byen Phonsavan, og har rundt 250 krukker i varierende størrelse.

Lokale sagn hevder at krigerkongen Khun Jeuam tok med en fra det sørlige Kina og beseiret den onde høvdingen Chao Angka. Det store slaget ble etterfulgt av en stor fest hvor hundrevis av krukker med *lao-lao-risvin* ble inntatt. Khun Jeuam var tydeligvis dårlig til å rydde etter seg, siden han etterlot rundt tre hundre krukker spedt omkring på slettene rundt Phonsavan, deriblant hans egne seks tonn tunge seiersskål.

Den virkelige bakgrunnen for krukkene er vanskeligere å forklare. Det har vært en rekke kriger på slettene der laotiske, siamesiske og vietnamesiske styrker har forsøkt å erobre den fra hverandre. På 1800-tallet plyndret kinesiske banditter sletten så grundig at da den franske arkeologen Madeleine Colani kom til stedet på midten av 1930-tallet var krukkene nesten det eneste som stod igjen som minner fra tidligere sivilisasjoner.

Colani mente å ha oppdaget keramikkuler, redskaper av jern, bronsegjenstander og andre artefakter som ledet henne til å tro at det var begravningskrukker. Hun anslo alderen til å være 2000 år gamle. Dette er et synspunkt som deles av mange forskere i dag. Colani kunne allikevel ikke forklare hvordan krukkene hadde blitt transportert til sletten, eller hvordan det kunne ha seg at krukkene hadde overlevd alle de krigene som hadde vært i området. Et annet mysterium er alle gjenstandene Colani fant; de har nemlig alle blitt borte.

Rundt krukkene ligger det nå tusenvis av ueksploderte bomber etter bombingen av den kommunistiske geriljabevegelsen Pathet Lao og de nordvietnamesiske forsyningslinjene under Vietnamkrigen. Dette gjør at bare deler av disse områdene er åpne for publikum og for jordbruk. Internasjonale hjelpeorganisasjoner arbeider for å rydde og slik frigjøre stadig nye områder.

I 2019 ble Krukkesletta oppført på Unescos verdensarvliste.

## Referanser
Anton Alvestad

**Anton Ludvig Alvestad** (1883–1956) var en norsk Arbeiderpartiet-politiker, baker og rådmann fra Ålesund. Han var stortingsrepresentant i 5 perioder 1922–1936 og 2 perioder 1950–57, handelsminister i regjeringa Hornsrud i 1928, ordfører i Ålesund 1920–21 og rådmann i Ålesund 1935-1950.

Anton Alvestad kom tidlig med i arbeiderbevegelsen. I 1904 deltok han ved stiftelsen av Ålesund Arbeiderparti, og fra 1913 til 1936 satt han i bystyret. I årene 1920–1921 var han byens første Arbeiderparti-ordfører og første håndverker-ordfører. I Stortingsvalget 1921 ble han innvalgt på Stortinget som representant for Kjøpstedene i Møre og Romsdal fylke. Han ble valgt inn på Stortinget i fem perioder, før han ble rådmann i Ålesund. Da han på grunn av alderen måtte slutte som rådmann, ble han igjen valgt inn i Stortinget, og satt fra 1950 til 1957. Etter valgreformen i 1953 var han representant for Møre og Romsdal fylke. Alvestad var medlem av Christopher Hornsruds regjering i januar–februar 1928, som statsråd i Handelsdepartementet.

Alvestad var faglært baker og hadde egen bakerforretning i Ålesund 1907–1935. Han var videre aktiv avholdsmann og medlem i IOGT. Han skrev en jubileumsberetning for IOGT Sunnmøre. 

Anton Alvestads vei i Skarbøvik er oppkalt etter ham.

## Referanser


## Eksterne lenker
*
Molandsvassdraget

**Molandsvassdraget** er et lite vassdrag i Arendal kommune i Agder. *Molandsvannet* er det sentrale element i vassdraget. Dette vannet er oppdelt i flere kiler eller fjorder, med smale sund mellom. Molandsvannet er regulert med en stem, *Haustemmen*, ved utløpet fra vannet.

Skogsterrenget i heiene vest og nord for Molandsvannet er vassdragets øvre område og flere små elver renner ut i vannet herfra.

Omkring Molandsvannet ligger bygda Austre Moland, som lenge var egen kommune, men i dag er det ei bygd i Arendal kommune. Austre Moland kirke ligger vakkert til på et nes ved vannet.

Molandsvannet dreneres gjennom *Sageneelva*, en ganske kort elv, som renner i små fosser og stryk ned mot *Langangsvannet*. Sageneelva het tidligere *Fosså*. Fra Langangsvannet er det små kanaler og vann, *Rånene*, ut til *[[Neskilen]]* ved Eydehavn.

Vannfallet i Sageneelva ble tidligere godt utnyttet. Her var det opptil syv oppgangssager ved elva, det var bekkekverner, mølle, ålekar og trolig en stampemølle. 
I tilknytning til denne virksomheten var det en del bolighus og små plasser.

Vannet i Sageneelva reguleres med en stor stem eller demning som kalles *Kjærhølstemmen*. Demningen er bygd av steinblokker, og de eldste deler av den må være fra 1600-tallet eller eldre. Bak stemmen ligger et lite vann, *Kjærhølen*.

Sageneelva er grense mellom gårdene Ottersland og Fløystad i Austre Moland.

Sageierne på Otterland og Fløystad fikk på 1600-tallet kongelige privilegier til å sage bord for eksport. Skurlasten ble transportert til Neskilen som var et velkjent sted for skiping av trelast.

Sagene Mølle er en bygdemølle som ble etablert midt på 1800-tallet. Den er i dag et kulturminne, men kan settes i gang ved besøk.

Motorveien mellom Arendal og Tvedestrand, E18, passerer over Molandsvassdraget på Sagene bru. 

Molandsvassdraget ble i 1993 vernet mot kraftutbygging gjennom Verneplan IV for vassdrag.

## Referanser




## Kilder
* Engelskjønn, Anders A: Sagene – et samfunn ved elva Fosså/Sageneelva. Austre Moland Historielag: «Dei gav oss ein arv», årbok 2013
Arbeidernes blad

***Arbeidernes blad*** var en avis som utkom i Ålesund i en kort periode fra januar til april 1898. Avisen var byens første sosialistiske avis, og den ble opprettet i forbindelse med at arbeiderbevegelsen organiserte seg politisk.

Redaksjonen ble forestått av en firemannskomité: malermester Bernhard Riise (redaktør), steinarbeider Erik Petterson, malermester John Langseth og bryggeformann Andreas Barstad.

*Arbeidernes blad* hadde rundt 800 abonnenter, men trykkeriforholdene var vanskelige, og avisen ble oppfattet som vel radikal for sin tid. Den fikk en direkte etterfølger i *Møringen*, men også denne ble kun utgitt i 1898.

## Referanser
Sunde

**Sunde** er et stedsnavn og et etternavn i Norge.

## Geografiske navn
* Sunde (Stavanger)
* Sunde (Kvinnherad)
* Sunde (Snillfjord)
* Sunde er i tillegg navn på en lang rekke gårder i Norge, herunder gården som har gitt navn til Sundsvatnet i Hægebostad og Lyngdal kommuner.

## Personer med Sunde som etternavn
Per januar 2020 er det  personer med etternavnet Sunde, herunder
* Arne Sunde &ndash; norsk offiser, jurist og politiker
* Asbjørn Sunde &ndash; den norske motstandsmannen «Osvald»
* Harald Sunde &ndash; norsk offiser, forsvarssjef fra 2009
* Harald Sunde &ndash; tidligere norsk fotballspiller
* Harald Sunde &ndash; norsk maler og tegner
* Knut Olaf Sunde &ndash; norsk komponist
* Olav Nils Sunde &ndash; næringslivsleder og finansmann
* Ole Jacob Sunde &ndash; næringslivsleder
* Ole Robert Sunde &ndash; norsk forfatter og lyriker
* Øystein Sunde &ndash; norsk musiker

## Referanser
Sunde (Kvinnherad)

**Sunde** er et sted i Kvinnherad kommune i Hordaland. Fram til Halsnøytunnelen ble åpnet i 2008, var Sunde et knutepunkt for kommunikasjon mellom Stord og Kvinnherad, og inngikk i fergesambandet Sunde–Ranavik–Skjersholmane. Etter at tunnelen er åpnet, går ferga bare mellom Ranavik og Skjersholmane. Ferjekaien på Sunde blir nå brukt som hurtigbåtkai og opplag for ferje.

Statistisk sentralbyrå regner Sunde og nabostedet Valen som ett tettsted med tettstedsnavnet Sunde/Valen.
Aldershot Town FC

**Aldershot Town FC** er et engelsk fotballag fra byen Aldershot, Hampshire. Denne klubben ble grunnlagt våren 1992 straks etter nedleggingen av Aldershot FC. Aldershot spiller sine hjemmekamper på Recreation Ground i Aldershot.

## Rekorder
* Beste ligaplassering: 15.-plass i League Two 2008/09
* Beste FA-cup-prestasjon: 3. runde 2006/07
* Beste FA Vase-prestasjon: Kvartfinale 1993/94
* Beste FA Trophy-prestasjon: Semifinale 2003/04, 07/08
* Setanta Shield-mestere 2008

## Referanser


## Eksterne lenker
* 
*  Up The Shots
*  Den norske supporterklubben for Aldershot
Aalesunds blad

***Aalesunds Blad*** var en avis som ble utgitt i Ålesund i årene fra 1871 til 1895. Politisk var avisen konservativ. Den ble trykt i F.M. Olsens boktrykkeri i Gerh. Strøms hus ved Brunholmen. Bladets redaksjonelle artikler var, særli i de første år, skrevet for det meste av sakfører Peder (Per) Devold. Senere ble de redigert i moderat retning av telegrafbestyrer Edvard Endresen til 1895. Da overtok bokhandler, cand.jur. J.Aarflot utgivelsen med Axel Skagen som redkatør. 

Etter et par års tid forlot Skagen byen. I hans sted kom cand. jur. Asbjørn Syrrist inn og han ble ansatt som redkatør. Denne stillingen hadde han i litt over et år. Han ble så etterfulgt av cand. jur. Johan Krag (1899-1901). 

Så var bokh. J.Aarflot redaktør til 1906. 

Politimester Arctander overtok etter 1906. Der etter Olafur Relixson frem til 1. januar 1911. Da ble avisen dagblad med Chr. Sangesland som redaktør og P. Stensager som sekretær. 

Bladet gikk inn 1. novembe samme år. 

Redaksjonen ble de første årene forestått av kjøpmann Frantz Mathias Olsen og trykker Klaus E. Fjelde, med hjelp av advokatene Peder *(Per) Devold og Hans Anton Staboe Schjølberg. Ansvaret ble etter hvert overtatt av telegrafbestyrer Edvard Endresen.

Fra 1896 fortsatte utgivelsen under navnet *[[Søndmøre Folketidende]]*. 

## Referanser
Aalesunds handels- og søfartstidende

***Aalesunds Handels- og Søfartstidende*** var en avis som utkom i Ålesund mellom 1856 og 1904, i årene 1872 til 1876 under navnet ***Aalesunds Tidende***. Den var den første avisen som ble utgitt i byen.

Politisk var *Aalesunds Handels- og Søfartstidende* konservativ.

## Referanser
Aalesunds socialdemokrat

***Aalesunds Socialdemokrat*** var en avis som utkom i Ålesund i årene 1908 til 1910. Avisen var en fortsettelse av en avis med tittelen *Nybrot* (utkom 1904-1907). Redaksjonen besto av bygningssnekker Julius Berge og lærer E. Røsvik.

Den ble videreført i 1913-1916 som *Socialisten*.

## Kilder
*  
*
The Voice TV

**The Voice TV** er et nettverk av musikk-TV-kanaler som er eid av SBS Broadcasting som igjen er eid av det tyske mediekonsernet ProSiebenSat.1 Media. I 2004 startet sendingene i Norge, Sverige (nedlagt i 2008), Danmark og Finland. I 2006 ble kanalen startet i Bulgaria. The Voice TV blir i Norge lagt ned som tradisjonell TV-kanal, men fortsetter via nett-TV fra og med 23. januar 2012.

## Referanser


## Se også
*The Voice TV Norge
*The Voice TV Sverige
*The Voice TV Danmark
*The Voice TV Finland
*The Voice TV Bulgaria

## Eksterne lenker

* The Voice TV Norge
* The Voice TV Danmark
* The Voice TV Finland
* The Voice TV Bulgaria
Aalesunds Avis

***Aalesunds Avis*** var en avis som ble utgitt i Ålesund mellom 1917 og 1947. Avisen soknet til partiet Høyre. 

I 1932 var opplaget 4000. 

Utgivelsen ble stoppet av nazistene i 1942 og kom ikke i gang igjen før i 1947, da med ukentlige utgivelser fram til 1958 da avisen gikk inn. 

## Redaktører
*1917–1921: Gerhard Jynge
*1921–1924: Carl Ulfsæt
*1924–1925: Sigurd Woll
*1925–1929: Øyvin Lange
*1930–1938: S. Stenbro Jacobsen
*1939–1940: Reidar Stavseth
*1940–1942: Kjell Steinsvik
*1947–1958: Einar S. Ellefsen

## Referanser
Fylkesvei 1988

**Fylkesvei 1988** går mellom Matrand og Skotterud i Eidskog.

Frem til 2019 hadde veien betegnelsen fylkesvei 343 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*